Gyöngyös
Gyöngyös (hrvatskosrpski: Đunđuš, njemački: Gengeß) je grad na sjeveru Mađarske od 30,190
stanovnika.

Gyöngyös je drugi po veličini grad u Županiji Heves, pod koju administrativno podpada.

Geografske karakteristike

Gyöngyös leži nedaleko od granice sa Slovačkom, udaljen 80 km sjeveroistočno od Budimpešte.

Gyöngyös zovu ulazom u Masiv Mátra, jer se nalazi na mjestu na kom se iz Velike mađarske nizine uzdižu šumovita brda Matre.

Historija

Mjesto je prvi put dokumentirano 1261. pod imenom Gungus. 
Kralj Karlo I. Robert odobrio je 1334. Gyöngyösu - status grada.
Zahvaljujući vinogradarstvu i trgovačkim putevima koji su prolazili preko mjesta, - Gyöngyös se razvio u poprilično trgovište, pa su se u njemu nastanili i franjevci.

Period između 1546. - 1687. Gyöngyös je proživio pod osmanskom okupacijom, ali je uživao relativno visok stupanj autonomije i bio zaštićen kao privatni sultanov feud, pa je i nadalje cvjetalo vinogradarstvo i trgovina.

Početkom 17. vijeka, počelo se razvijati zanatstvo osnivanjem cehova. Grad je odigrao značajnu ulogu u neuspjelom Rakocijevom ustanku.

Do polovice 18. vijeka podignuta je većina zgrada u historijskom centru u baroknom stilu.

Gyöngyös je 1917. doživio katastrofalan požar, koji se proširio na cijeli grad iz bolnice, u požaru je poginulo 11 ljudi, a 
8000 građana ostalo je bez doma.

Pobratimski gradovi 

 , Pieksämäki
 , Ringsted
 , Sanok
 , Šuša
 , Târgu Secuiesc
 , Zeltweg

Izvori

Vanjske veze 

 Službene stranice Gyöngyösa 

Gradovi u Mađarskoj